## Naputak o postupku i načinu provedbe opskrbe otočnih domaćinstava pitkom vodom brodom vodonoscem ili cestovnim vozilom

### NN 90/2002 (26.7.2002.), Naputak o postupku i načinu provedbe opskrbe otočnih domaćinstava pitkom vodom brodom vodonoscem ili cestovnim vozilom

# MINISTARSTVO ZA JAVNE RADOVE, OBNOVU I GRADITELJSTVO

if !supportEmptyParas endif

1478

Na teme­lju članka 17. i 39. Zakona o
sustavu državne uprave (»Narodne novine«, br. 75/93, 48/99, 15/00 i 127/00), a
u vezi s člankom 33. stavkom 4. Zakona o otocima (»Narodne novine«, br. 34/99 i
32/02) ministar za javne radove, obnovu i gradite­lj­stvo, donosi

## NAPUTAK

### O POSTUPKU I NAČINU PROVEDBE OPSKRBE OTOČNIH DOMAĆINSTAVA PITKOM VODOM BRODOM VODONOSCEM ILI CESTOVNIM VOZILOM

I.

Ovim Naputkom uređuje se postupak i način
provedbe opskrbe otočnih domaćinstava pitkom vodom brodom vodonoscem ili
cestovnim vozilom, način određiva­nja prosječne cijene isporuke pitke vode, te
način podmire­nja razlike u cijeni od stvarne cijene košta­nja 1 mł vode na
otocima isporučite­ljima pitke vode za domaćinstva čiji članovi imaju prebivalište
na otoku, a opskrb­ljuju se pitkom vodom brodom vodonoscem ili cestovnim
vozilom, a koju plaćaju po cijeni koja je jednaka prosječnoj cijeni isporuke
vode u matičnoj obalno-otočnoj županiji i to za količine do 20 mł mjesečno,
odnosno 150 mł godiš­nje po domaćinstvu, sukladno članku 27. Zakona o otocima
(u da­lj­njem tekstu: Za­kon).

II.

Isporuku pitkom vodom organizira jedinica
lokalne samouprave na otoku na jedan od načina utvrđenih člankom 4. Zakona o
komunalnom gospodarstvu (»Narodne novine«, br. 36/95, 128/99, 57/00, 129/00 i
59/01), odnosno županija na čijem se području nalazi jedinica lokalne
saomuprave ukoliko ta jedinica  lokalne
samouprave nije organizirala obav­lja­nje djelatnosti isporuke pitkom vodom.

Jedinice lokalne ili područne (re­gionalne)
samouprave na otoku dostav­ljaju podatke o isporučite­lju pitke vode na ­njenom
području Ministarstvu za javne radove, obnovu i gradite­ljstvo (u da­lj­njem
tekstu: Ministarstvo).

III.

Jedinice lokalne ili područne (re­gionalne)
samouprave čija se domaćinstva na otocima opskrb­ljuju pitkom vodom brodovima
vodonoscima ili cestovim vozilima, obvezni su Ministarstvu putem isporučite­lja
pitke vode iz točke II. ovog Naputka dostaviti podatke za svoje područje i to:

1. popis nase­lja u kojima se isporučje
pitka voda brodom vodonoscem ili cestovnim vozilom

2. popis domaćinstava (po nosite­lju domaćinstava
i broju članova) kojima se isporučuje pitka voda, a čiji članovi imaju
prebivalište na otoku

3. stvarnu cijenu isporuke pitke vode po
jedinici mjere (mł) i ­njen izračun

4. način isporuke pitke vode
(vodonoscem/cestovnim vozilom).

IV.

Cijenu isporuke pitke vode određuje isporučite­lj
pitke vode uz suglasnost poglavarstva odnosno vijeća jedinice lokalne
samouprave na čijem području se isporuka obav­lja.

Ako isporučite­lj za obav­lja­nje isporuke
pitke vode koristi usluge drugih pravnih ili fizičkih osoba, obvezan je
postupak nabave te usluge provesti sukladno Zakonu o javnoj nabavi (»Narodne
novine«, br. 117/01).

U slučajevima iz stavka 2. ovog članka u
sastav stručnog povjerenstva za pripremu i provedbu postupka nabave uk­ljučen
je jedan predstavnik Ministarstva.

V.

Cijena isporuke pitke vode koju plaćaju
domaćinstva čiji članovi imaju prebivalište na otocima, a opskrb­ljuju se
pitkom vodom brodom vodonoscem ili cestovnim vozilom i to za količinu do 20 mł
mjesečno, odnosno 150 mł godiš­nje po domaćinstvu, jednaka je prosječnoj cijeni
(s PDV-om i naknadama) isporučene pitke vode u matičnoj obalnoj-otočnoj županiji.

Prosječna cijena isporuke pitke vode u
matičnoj obalno-otočnoj županiji predstav­lja kvocjent ukupne vrijednosti
isporu­če­ne pitke vode vodovodom u prethodnoj godini i količine isporučene
pitke vode svih isporučite­lja pitke vode u toj županiji.

Prosječnu cijenu isporuke pitke vode za
2002. godinu, za svaku obalno-otočnu županiju odredit će Hrvatske vode u roku
30 dana od dana donoše­nja ovog Naputka, a za svaku iduću godinu najkasnije do
28. ve­ljače tekuće godine.

VI.

Domaćinstva čiji članovi imaju prebivalište
na otocima svoje potrebe za isporukom pitke vode dostav­ljaju upravnim odjelima
za komunalne djelatnosti, odnosno jedinstvenim upravnim odjelima u općini, koji
koordiniraju isporuku komunalne usluge s isporučite­ljima pitke vode, putem
mjesenih odbora.

Isporučite­lj
pitke vode obvezan je teme­ljem podataka iz točke III. ovog Naputka voditi
evidenciju o isporukama na obras­cu koji je sastavni dio ovog Naputka.

VII.

Za
isporučenu pitku vodu brodom vodonoscem ili cestovnim vozilom, domaćinstvima s
prebivalištem na otocima, u količi­na­ma određenim člankom 33. Zakona, a po
prosječnoj cijeni isporuke u obalno-otočnoj županiji, isporučite­lj pitke vode će
Ministarstvu uputiti zahtjev za podmire­nje razlike u cijeni.

Zahtjev
za podmire­nje razlike u cijeni za isporučenu pitku vodu u proteklom mjesecu,
ovjeren od ureda za komunalne djelatnosti, odnosno jedinstvenog upravnog odjela
u općini dostav­lja se  do 10-og u tekućem
mjesecu na propisanom obrascu koji je sas­tav­ni dio ovog Naputka.

Razliku
u cijeni predstav­lja razlika stvarne cijene košta­nja od prosječne cijene u
matičnoj obalno-otočnoj županiji.

Razlika
u cijeni obračunava se bez PDV-a sukladno članku 52. točka 13. Pravilnika o
porezu na dodanu vrijednost.

VIII.

S
isporučite­ljima koji obav­ljaju opskrbu domaćinstava na otocima pitkom vodom,
a isporuku obav­ljaju brodom vodonoscem ili cestovnim vozilom, Ministarstvo će
zak­ljučiti posebne ugovore o pdmire­nju razlike u cijeni, kojima će se
sukladno ovom Naputku pobliže utvrditi međusobna prava i obveze.

Način
podmire­nja razlike u cijeni domaćinstvima čiji članovi imaju prebivalište na
otocima, a opskrb­ljuju se pitkom vodom brodom vodonoscem ili cestovnim vozilom
za razdob­lje od stupa­nja na snagu Zakona o izmjenama i dopunama Zakona o
otocima (»Narodne novine«, br. 32/02) do stupa­nja na snagu ovog Naput­ka
uredit će se posebnim ugovorima s isporučite­ljima pitke vode.

IX.

Podatke
iz toč. II. i III. ovog Naputka za svaku godinu jedinice lokalne i područne (re­gionalne)
samouprave dostav­ljaju Ministarstvu najkasnije do 28. ve­ljače te godine.
Podatke iz toč. II. i III. ovog Naputka za 2002. godinu jedinice lokalne i
područne (re­gionalne) samouprave dostav­ljaju Ministarstvu u roku od 30 dana
od stupa­nja na snagu ovog Naputka.

X.

Ovaj
Naputak stupa na snagu osmoga dana od dana objave u »Narodnim novinama«.

Klasa:
342-01/02-01/43
Urbroj: 516-09-02-12
Zagreb, 23. srpnja 2002.

Ministar
**Radimir Čačić,** v. r.

![](dodatni/358542.gif)
![](dodatni/358543.gif)
![](dodatni/358544.gif)
![](dodatni/358545.gif)

Naputak, NN 90/2002-1478